植璋

植璋《乾隆朝起居注》做“桂璋”。（），字綱四，號榕南，廣東東莞縣人。清朝軍事將領，武榜眼及第。官至湖北均房營參將，參與第二次金川之戰，負傷身死。

生平
登黃甲
植璋之父省齋，在當地留心鄉學，倡建書院。植璋少有勇畧，善於騎射，乾隆十八年（1753年）登科武舉人，二十二年（1757年）高中丁丑科武殿試一甲第二名，賜武進士及第，充御前二等侍衞。

出軍職
乾隆二十八年（1763年），授浙江處州鎮標中軍遊擊。值高宗南巡，植璋辦事妥當，紀功加一級，賞緞疋貂皮荷包。乾隆三十五年（1770年），陞湖北均房營參將。

征金川
不久，金川事又起。乾隆三十八年（1773年），植璋隨定西將軍阿桂出師，作戰勇猛，身先士卒，功績卓著。次年大軍再進攻，植璋在作戰中負傷，不久卒於軍營。朝廷降旨撫恤，護送歸葬。不久，命從祀昭忠祠，并付史館立傳。乾隆五十九年（1794年），廣東巡撫朱珪奏賞恩騎尉世職。《東莞縣志·卷六十八·頁十二》：植璋，字綱四，號榕南，水南人。父省齋，留心黨塾，倡建書院（葉菁撰《家傳》）。璋少有勇畧，善騎射，乾隆十八年武舉，二十二年武進士，殿試一甲第二人，充御前二等侍衞（《阮通志》）。二十四年平定囘部，加一級。二十八年（《家傳》）授浙江處州鎮標中軍遊擊（《彭志》），建演武廳五間，以勤訓練；造馬廠廿餘座，以便飼秣；舂配火藥草棚，改建瓦屋，衞以垣牆，稽察嚴密；於官兵利病能斟酌損益，眾咸便之（《處州官兵兩便碑記》），又倡建衛生堂於縉雲城北，以卹貧病（《縉雲縣遺恩碑文》）。兵民懷惠，於其遷也，泐碑紀政。值高宗南巡，差辦妥協，紀大功，加一級，賞緞疋貂皮荷包。三十五年，陞湖北均房營參將。會金川跳梁，三十八年（《家傳》）隨定西將軍阿桂出師（《阮通志》），分三路進勦，資里北山梁一路絕險，委璋專任。十月二十八日，璋率兵由色布色爾進克山早溝，破鷄心碉，夜屯惹口橋。十一月，復由邦東山，進克斗武山，拔碉廿餘座，別思滿蠻大懼，多迎降，旋進克達克蘇，破八角碉，焚其巢（《家傳》），又克復鄂克什美諾等處，功最懋（《阮通志》。按：《東華全錄》乾隆三十八年十一月 己未 阿桂奏：「臣等定期分路進兵查美美卡，一路更為賊酋要地，擬於資哩北山下，乘其不備，派兵直搶；或於美美卡之東下，至別思滿時，官兵聯絡接應，色布色爾等之賊自不能久踞。」 丁卯 阿桂奏：「十月二十七日，分兵各路進勦。二十九日子刻，一齊全進，以次攻克資哩，南北山梁賊人畏懼遁入路頂宗退守。」 己巳 諭阿桂等奏：「見己克美諾，并攻得別思滿等碉，官兵等能於一二日內連次克復，勦殺多人，並搶獲礮位米糧，實屬迅速。所有將弁兵丁均屬出力奮勉，著查明咨部議敘。如有超眾奮勇者，即行具摺奏聞，候朕另降諭旨。」此即璋隨阿桂進攻之事，其日月亦合。）。三十九年，再進攻，所向披靡（《家傳》），阿桂愛其勇，誡之曰：「威震於敵，敵必忌若無狃，戒其傷汝。」二月十六日復戰，璋奮勇先登（黃貽穀《植參將遺像跋》），受傷，乃囘軍谷礍。璋丰裁峻整，素負膽畧，臨敵果銳（《家傳》），每身先士卒，不避矢石（《阮通志》），故屢奏膚功（《家傳》）。以傷卒於軍，奉旨優卹（《阮通志》），馳驛護送歸葬。旋命從祀昭忠祠，宣付史館立傳。五十九年，粵撫朱珪奏賞恩騎尉世職（《家傳》。按：《植氏家珍》載邑令仲振履詩：「定西都尉騎白馬，合圍夜戰桑碉下，張拳四射羽鏃盡，短刀殺敵血飛灑。截腸酣戰不知痛，賊敗始覺傷痍重，病臥韋鞯不能起，部曲悲歌虞殯送。嗚呼都尉好男兒，壯哉馬革裹爾屍。奮勇身亡鄂克什，褒忠名列昭忠祠。永永廬卹世無替，騎尉當承都尉志。」），子括蒼襲（《植氏家珍》。按：《彭志》封贈作襲八品蔭生。）。

 注释 

 参考文献 
《東莞縣志》，陳伯陶，民國十六年（1927年），東莞養和印務局 鉛印本。

Category:清朝武榜眼
Category:侍衛處二等侍衛
Category:清朝游击
Category:清朝參將
Category:戰爭身亡者
Category:東莞人
Zhang